Myctophidae

Huwag itong ikalito sa Isdang-mamimingwit, kilala rin bilang Isdang-mamamansing (ilan sa kanila ang mayroon ding mga maliliwanag na parol na tumutubo sa kanilang mga noo).

Ang Myctophidae ay isang pamilya ng mga isda. Tinatawag ang mga kabilang dito na  lanternfish o myctophid sa Ingles. Ang salitang "myctophid" ay mula sa Griyego na mykter na nangangahulugang "ilong" at ophis na nangangahulugang "ahas".  Isa ang pamilyang ito ang nasa loob ng ordeng 
Myctophiformes. Kinakatawan ang Myctophidae ng 246 na mga uri sa loob ng 33 mga sari, at matatagpuan sa mga karagatan ng buong mundo.  Hinango ang pangalan ng mga ito mula sa kanilang lantarang paggamit ng biyoluminisensiya.  Mas kakaunti ang kanilang kapatid na pamilyang Neoscopelidae ngunit mas kahawig na kahawig nila sa pisikal na anyo; may isang nakikilalang neoskopelidong natatawag din sa kanilang pangkaraniwang pangalang isdang parol, ito ang isdang parol na may malalaking mga kaliskis o Neoscopelus macrolepidotus.

Kasapi sa pamilya ng mga isdang-parol ang alinmang maliliit na mga usdang kahugis ng batutang namumuhay sa malalalim na mga katubigan ng Karagatang Atlantiko at Dagat Mediteraneo.  Nabubuhay sila sa may lalim na 2,500 mga talampakan, ngunit kalimitang lumalangoy sa mabababaw na bahagi ng katubigan sa pagsapit ng gabi.  Mayroon silang malalaking mga mata at malalawak na mga bibig.  Halos lahat ng mga ito ang may tatlo hanggang anim na pulgadang haba ng katawan.  Matatagpuan sa gilid ng kanilang mga katawan ang maliliwanag na mga tuldok.  Mayroon ding isang uri na nagbibigay ng liwanag ang harapan ng ulo.

Mga sanggunian

Myctophiformes
Myctophidae